b'\n_START_ARTICLE_\nWilliam Henry Mahoney Christie\n_START_SECTION_\n\xc5\xbdivljenje in delo\n_START_PARAGRAPH_\nChristiejeva dru\xc5\xbeina je bila po o\xc4\x8detovi strani \xc5\xa1kotskega porekla, po materini pa irskega, zato je tudi dobil tri imena._NEWLINE_William Christie je bil zaradi svojih sposobnosti med letoma 1870 in 1881 glavni pomo\xc4\x8dnik na Kraljevem observatoriju Greenwich. V letu 1881 je kot osmi kraljevi astronom nasledil Georgea Biddlla Airyja. Slu\xc5\xbebo je opravljal do leta 1910, ko se je upokojil. Airy in John Pond sta opravljala slu\xc5\xbebo vse do smrti._NEWLINE_\xc4\x8clan Kraljeve dru\xc5\xbebe je Christie postal leta 1871. Od 1880 do 1882 je bil njen tajnik, med 1888 in 1890 pa njen predsednik.'